Agricultural Business Chamber - Landbou se vertroue klim skerp
Sy sê die regering se aanduiding dat daar as deel van die Nuwe Ekonomiese Groeiplan beter samewerking tussen die regering en die landbousektor bewerkstellig moet word, skep ook 'n positiewe sentiment in die landbousektor.
Daar is egter ook waarskuwingsligte wat flits weens onder meer die koste van kapitaal, gebrekkige infrastruktuur en dienslewering. Vloedskade en droogtes het ook 'n negatiewe rol gespeel.
Stroebel sê omset en netto bedryfsinkomste by landbou-ondernemings het op 'n jaargrondslag aansienlik gestyg.
Dit word toegeskryf aan aansienlike stygings in die pryse van landboukommoditeite en ander -produkte en goeie someroeste word ook verwag.
Sy sê die uitvoerders van landbouprodukte pas hulle aan by die uitwerking van die sterk rand en benut die sterker internasionale vraag na sommige produkte.
Hoewel die moontlikheid bestaan dat meer werkgeleenthede in die landbousakesektor geskep kan word, plaas die verwagting dat inkomste nie gaan styg nie 'n demper op die vooruitsigte vir werkskepping.